PATVIRTINTA

Vilniaus ,,Atžalyno” mokyklos-darželio

2023 m. sausio 20 d. įsak. Nr. V-4

**VILNIAUS ,,ATŽALYNO” MOKYKLOS-DARŽELIO 2023 M. MOKINIŲ PRIĖMIMO Į MOKYKLĄ**

**KOMISIJOS DARBO TVARKOS APRAŠAS**

1. Komisija, vykdydama mokinių priėmimą, vadovaujasi Vilniaus miesto savivaldybės tarybos 2023 m. sausio 18 d. Nr. 1-1747 „Priėmimo į Vilniaus miesto savivaldybės bendrojo ugdymo mokyklas tvarkos aprašas“.

2. Aprašas skelbiamas Savivaldybės interneto svetainėje <https://svietimas.vilnius.lt/>. ir <http://www.atzalyno.vilnius.lm.lt/>

**ASMENŲ PRIĖMIMO MOKYTIS Į SAVIVALDYBĖS MOKYKLAS BENDRIEJI**

**KRITERIJAI**

3. Mokinių priėmimas į Vilniaus ,,Atžalyno” mokyklą-darželį pradėti ar tęsti mokymąsi pagal pradinio ugdymo programą vykdomas pagal mokykloms nustatytą aptarnavimo teritoriją. Daugiau informacijos apie mokyklų aptarnavimo teritorijas nuo kovo 1 d. skelbiama interaktyviame mokyklų aptarnavimo teritorijų žemėlapyje interneto svetainėje <https://svietimas.vilnius.lt/>.

4. Informacija apie nustatytą maksimalų mokinių skaičių, apie priimtų mokinių skaičių, laisvų mokymosi vietų skaičių visose mokyklose pagal vykdomas bendrojo ugdymo programas skelbiama Savivaldybės interneto svetainėje (https://svietimas.vilnius.lt/) patikslinus klasių komplektų skaičių ir mokinių skaičių klasės komplekte ne vėliau kaip iki gegužės 31 d. Informacija apie laisvas vietas bendrojo ugdymo įstaigose per mokslo metus atnaujinama iki kiekvieno mėnesio 15 d. ir skelbiama Savivaldybės interneto svetainėje https://svietimas.vilnius.lt/.

5. Mokiniai, dėl įgimtų ar įgytų sutrikimų turintys specialiųjų ugdymosi poreikių, priimami į arčiausiai savo deklaruotos gyvenamosios vietos esančias mokyklas, vykdančias bendrojo ugdymo programas. Tėvai (globėjai, rūpintojai) privalo pridėti prie e. prašymo pedagoginės psichologinės tarnybos pažymą dėl nustatytų specialiųjų ugdymosi poreikių.

6. Mokinys, nutraukęs mokymąsi, Lietuvos Respublikos teisės aktuose ar sutartyse nustatyta tvarka gali grįžti mokytis į mokyklą, jei joje yra laisvų vietų arba tęsti mokymąsi kitoje mokykloje.

**ASMENŲ PRIĖMIMO MOKYTIS PRAŠYMŲ PATEIKIMAS**

7. Tėvai (globėjai), pageidaujantys, kad jų vaikas mokytųsi Vilniaus „Atžalyno“ mokykloje-darželyje pagal bendrojo ugdymo programą, internetu pateikia prašymą per e. sistemą. Daugiau informacijos nuo kovo 1 d. skelbiama Vilniaus „Atžalyno“ mokyklos-darželio interneto svetainėje <http://www.atzalyno.vilnius.lm.lt/>. Pildant prašymą per e. sistemą galima eilės tvarka pagal norą jose mokytis pasirinkti ne daugiau kaip tris Savivaldybės mokyklas, iš kurių viena privalo būti pasirinkta pagal mokyklos aptarnavimo teritoriją.

8. Prašymai į Vilniaus „Atžalyno“ mokyklos-darželį mokytis tais kalendoriniais metais pagal pradinio ugdymo programą per e. sistemą teikiami kiekvienais kalendoriniais metais nuo kovo 1d. iki gegužės 31d. Juos nagrinėja sudaryta ir direktoriaus įsakymu patvirtinta Mokinių priėmimo komisija.

9. Prašyme nurodoma:

-asmens, pageidaujančio mokytis, vardas ir pavardė, gimimo metai, asmens kodas, faktinė ir deklaruota gyvenamoji vieta, telefonas, elektroninio pašto adresas;

- asmens priėmimo mokytis data;

-mokymo klasė;

-pageidaujamas dorinio ugdymo dalykas (etika, tikyba);

- dokumentai, patvirtinantys pirmumo kriterijus;

- tėvų (globėjų) vardas, pavardė, gyvenamoji vieta, mobiliojo telefono numeris ir elektroninio pašto adresas;

- įstaigos, kurią prieš tai lankė ar mokėsi, pavadinimas (nenurodant lankytos grupės pavadinimo);

- kita svarbi informacija, būtina priėmimui įgyvendinti;

-mokykla, klasė, kurioje mokosi, prašymo pateikimo metu

-sutikimas, kad duomenys iš kitų valstybinių registrų bus gauti automatiniu būdu;

-sutikimas, kad pateikti duomenys būtų naudojami priėmimui į mokyklą vykdyti;

- patvirtinimas, kad pateikti duomenys yra teisingi ir asmuo yra tinkamai informuotas apie asmens duomenų tvarkymą;

- pageidaujamas pranešimas apie prašymo priėmimą e. sistemoje;

- pageidavimas lankyti visos dienos mokyklą.

10. Tėvams (globėjams) elektroniniu paštu patvirtinama, kad duomenys sėkmingai užregistruoti ir nurodomas e. prašymo registracijos numeris, kur identifikacinis mokinio numeris (Mok-) bus naudojamas priimtų mokinių sąrašo sudarymui.

11. Per e. sistemą pateikti prašymai nagrinėjami nuo kovo 1 d. iki rugpjūčio 31 d. Jeigu per e. sistemą pateikti prašymai iki rugsėjo 1 d. nebuvo patenkinti, tėvai (globėjai) turi teisę teikti prašymus dėl mokymosi bendrojo ugdymo mokykloje nustatyta tvarka nuolat.

12. Prašymai mokytis nagrinėjami mokykloje gavus visus pirmumo kriterijus patvirtinančius dokumentus, kurie pateikiami per e. sistemą prašymo pildymo metu, bet ne vėliau kaip paskutinę prašymams pateikti skirtą dieną.

13. E. sistema yra susieta su Gyventojų registro duomenimis, todėl informacija apie gyventojo naujausią deklaruotą gyvenamąją vietą, šeimos sudėtį yra sutikrinama prašymo registracijos (redagavimo) metu automatiniu būdu. Duomenys e. sistemoje atnaujinami prieš komisijų posėdžius.

14. Iš užsienio atvykęs asmuo į pradinę ugdymo programą, priimamas mokytis bendra tvarka. Mokykla pagal turimą informaciją (pateiktus asmens patirtį ir pasiekimus įrodančius dokumentus, atsižvelgusi į jo amžių, pokalbius su mokiniu, jo tėvais (globėjais)) priima asmenį mokytis į klasę, kurioje mokosi jo bendraamžiai.

15. Jei iš pateiktų asmens mokymosi pasiekimus įteisinančių dokumentų, pokalbių ir kitų duomenų paaiškėja, kad asmens pasiekimai aukštesni arba žemesni, nei numatyti ugdymo programoje, pagal kurią mokosi jo bendraamžiai, asmuo turi teisę mokytis atitinkamai aukštesnėje arba žemesnėje klasėje.

16. Prašymai Vilniaus „Atžalyno“ mokyklos-darželyje nagrinėjami dviem etapais:

16.1. Pirmas etapas – birželio 1–21 d. Nagrinėjami asmenų prašymai priimti į 1-ąsias ir kitas klases.

16.2. Antras etapas – rugpjūčio mėnesį 21 d.. Nagrinėjami nepatenkinti asmenų prašymai priimti mokytis į 1-ąsias ir kitas klases, jei mokykloje yra likusių laisvų mokymosi vietų.

17. Posėdžiai organizuojami pagal datas, patvirtintas grafike, kuris tvirtinamas Vilniaus „Atžalyno“ mokyklos-darželio vadovo įsakymu ir skelbiamas nuo kovo 1 d. interneto svetainėje <http://www.atzalyno.vilnius.lm.lt/> .

Posėdžių grafikas:

|  |  |  |  |  |
| --- | --- | --- | --- | --- |
| **Eil.**  **Nr.** | **Posėdis** | **Data** | **Laikas** | **Atsakingas asmuo** |
| 1. | Dėl mokinių priėmimo į 1-4 klases | 2023-06-05 | 10.00 | Rima Rutkauskienė |
| 2. | Dėl mokinių priėmimo į 1-4 klases | 2023-06-07 | 10.00 | Rima Rutkauskienė |
| 3. | Dėl mokinių priėmimo į 1-4 klases | 2023-06-13 | 10.00 | Rima Rutkauskienė |
| 4. | Dėl mokinių priėmimo į 1-4 klases | 2023-06-21 | 10.00 | Rima Rutkauskienė |
| 5. | Dėl mokinių priėmimo į 1-4 klases | 2023-08-21 | 10.00 | Rima Rutkauskienė |

18 . Sprendimą dėl asmens priėmimo mokytis pagal pradinio ugdymo programas pagal e. sistemoje pateiktą asmens prašymą priima mokyklos mokinių priėmimo komisija ir mokyklos direktorius.

19. Tėvams (globėjams) apie ugdymo įstaigoje skirtą vietą pranešama elektroniniu laišku. Registravęs prašymą asmuo, prisijungęs prie e. sistemos https://svietimas.vilnius.lt/, gali matyti savo vaiko informaciją.

20. Detalus priėmimo į mokyklą per e. sistemą grafikas (prašymų pateikimas / koregavimas, kvietimų išsiuntimas, prašymų patvirtinimas, automatinis priskyrimas) tvirtinamas Bendrojo ugdymo skyriaus vedėjo įsakymu ir skelbiamas interneto svetainėje https://svietimas.vilnius.lt

**ASMENŲ PRIĖMIMO MOKYTIS VYKDYMAS**

21. Asmenų priėmimą į mokyklą vykdo Vilniaus “Atžalyno” mokyklos darželio direktorius ir mokinių priėmimo komisija:

Rima Rutkauskienė – direktoriaus pavaduotoja ugdymui, pirmininkė;

Genovaitė Petravičienė – pradinio ugdymo mokytoja metodininkė, metodinės tarybos pirmininkė, sekretorė;

Silvija Šiaurienė – priešmokyklinio ugdymo mokytoja, mokyklos-darželio tarybos narė; narė;

Violeta Kurlavičienė– socialinė pedagogė, narė;

Božena Ragelienė – psichologė, narė.

22. Direktorius:

- padeda sudarytajai priėmimo komisijai spręsti priėmimo metu iškilusius klausimus;

- gali keisti priėmimo komisijos sudėtį;

- įsakymu tvirtina į mokyklą priimtų mokinių sąrašus.

23. Stebėtojai, norintys dalyvauti priėmimo komisijos posėdžiuose, apie savo dalyvavimą privalo informuoti priėmimo komisijos pirmininką ne vėliau kaip prieš tris darbo dienas. Posėdžio pabaigoje stebėtojai raštu pateikia savo pastebėjimus priėmimo komisijos pirmininkui. Stebėtojai, trukdantys priėmimo komisijos darbui, gali būti pašalinti iš komisijos posėdžio.

24. Priėmimo komisijos pirmininku skiriamas mokyklos direktoriaus pavaduotojas ugdymui. Mokyklos direktorius negali būti nei priėmimo komisijos pirmininku, nei nariu.

25. Priėmimo komisijos pirmininkas:

- vadovauja komisijos darbui;

- šaukia komisijos posėdžius;

- paskirsto funkcijas komisijos nariams;

- priima sprendimą dėl komisijos darbo;

- priima sprendimą dėl papildomos informacijos pateikimo iš prašymo teikėjo;

- prireikus kreipiasi teisinės ar kitos pagalbos į mokyklos direktorių;

- atsako už priimtų sprendimų skaidrumą;

- pasirašo komisijos posėdžio protokolą ir atsako už pateiktos informacijos teisingumą.

26. Priėmimo komisija:

- nagrinėja naujų asmenų prašymus mokytis;

- sudaro norinčių mokytis asmenų suvestinę pagal kriterijus (jei norinčių mokytis yra daugiau, nei mokykla gali priimti);

- išsiskyrus nuomonėms dėl mokinių priėmimo mokytis, sprendimai priimami balsuojant. Esant vienodam balsų skaičiui, lemiamas yra priėmimo komisijos pirmininko balsas;

- sudaro priimtų ir nepriimtų mokytis mokinių sąrašus (su prašymo e. sistemoje numeriu MOK-, surinktų pirmumo taškų suma), skelbia mokyklos interneto svetainėje, adresu: <http://www.atzalyno.vilnius.lm.lt/>

- priimtų ir nepriimtų mokinių sąrašai, priėmimo komisijos posėdžio protokolai ugdymo įstaigoje saugomi trejus metus ir sunaikinami nedelsiant, kai tampa nebereikalingi.

27. Jeigu tėvai (globėjai) laiku nepatvirtina kvietimų mokytis, e. sistema automatiškai priskiria ugdymo įstaigą.

28. Asmenys, susiję su e. sistemos tvarkymu, už asmens duomenų slaptumą atsako Lietuvos Respublikos asmens duomenų teisinės apsaugos įstatymo nustatyta tvarka.

**PRIĖMIMO MOKYTIS PAGAL PRADINIO UGDYMO PROGRAMĄ**

**NUOSTATOS IR KRITERIJAI**

29. Priėmimą mokytis pagal pradinio ugdymo programą vykdoVilniaus ,,Atžalyno” mokykla-darželis.

30. Pradėti mokytis pagal pradinio ugdymo programą priimamas vaikas, kuriam tais kalendoriniais metais sueina 7 metai. Į pirmąją klasę gali būti priimami vienais metais jaunesnio amžiaus vaikai, kai vaikas tėvų (globėjų) sprendimu buvo ugdomas pagal priešmokyklinio ugdymo programą, per e. sistemą tėvams (globėjams) pateikus prašymą ir pridėjus priešmokyklinio ugdymo pedagogo (-ų) rekomendaciją;

31. Vilniaus “Atžalyno” mokyklos - darželio aptarnavimo teritorijoje gyvenantys asmenys, lankę kitas mokyklas, bet norintys tęsti mokymąsi nuo einamųjų metų rugsėjo 1 d. mūsų mokykloje pagal pradinio ugdymo programą (t. y. mokytis antrojoje, trečiojoje ar ketvirtojoje klasėse), priimami bendra tvarka, per e. sistemą pateikę prašymą ir pridėję prie jo pažymą apie mokymosi pasiekimus ankstesnėje mokykloje;

32. Vaikai, gyvenantys ne mūsų mokyklos aptarnavimo teritorijoje, kurių broliai ar seserys prašymo pateikimo metu jau mokosi mūsų mokykloje, turi teisę pretenduoti į “Atžalyno” mokyklos - darželio laisvas vietas kartu su gyvenančiais mokyklai priskirtoje aptarnavimo teritorijoje vaikais.

33. Vaikai, gyvenantys ne mokyklos aptarnavimo teritorijoje, kurie lankė priešmokyklinio ugdymo grupę, turi teisę pretenduoti į “Atžalyno” mokyklos - darželio laisvas vietas kartu su gyvenančiais mokyklai priskirtoje aptarnavimo teritorijoje.

34. Vienas iš tėvų (globėjų), kurie atvyko laikinai gyventi, e. sistemoje pateikia gyvenamąją vietą patvirtinančius dokumentus (pavyzdžiui, pažymą iš registro apie naujai įsigytą nekilnojamąjį turtą (iki 2 metų), nekilnojamojo turto pirkimo ar kitus dokumentus).

35. Jeigu asmenų, gyvenančių mokyklai priskirtoje aptarnavimo teritorijoje, pateiktų prašymų pradėti mokytis pagal pradinio ugdymo programą skaičius viršija nustatytą mokinių ir klasių komplektų skaičių, tai be eilės priimami:

- asmenys, dėl įgimtų ar įgytų sutrikimų turintys specialiųjų ugdymosi poreikių, priklausantys mokyklos aptarnavimo teritorijai;

- užsienio valstybių diplomatinio korpuso darbuotojų, dirbančių Lietuvos Respublikoje esančiose diplomatinėse atstovybėse, Lietuvos Respublikos diplomatinio korpuso darbuotojų, sugrįžusių į Savivaldybės teritoriją iš darbo užsienyje ir Lietuvos Respublikos krašto apsaugos sistemos profesinės karo tarnybos karių, perkeltų į Savivaldybės teritoriją, vaikai;

- mokyklos darbuotojų, dirbančių šioje įstaigoje pagal pagrindinio darbo sutartį, vaikai;

- baigę šioje mokykloje priešmokyklinio ugdymo programą ir pageidaujantys mokytis 1-oje klasėje;

- reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo e. sistemoje pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma, vaiko mokymosi užsienyje pasiekimų pažyma).

- įvaikinti vaikai, globotiniai, rūpintiniai, kai tėvų (globėjų) deklaruota gyvenamoji vieta priklauso ugdymo įstaigos aptarnavimo teritorijai;

- vaikai, turintys sunkią judėjimo negalią (juda vežimėliu arba negali lipti laiptais), ir vaikai, kurių bent vienas iš tėvų turi sunkią judėjimo negalią (juda vežimėliu arba negali lipti laiptais), kai ugdymo įstaiga, priskirta pagal deklaruotą gyvenamąją vietą, nėra pritaikyta judėjimo negalią turintiems asmenims, turi teisę pasirinkti bet kurią kitą Vilniaus miesto savivaldybės bendrojo ugdymo mokyklą, kuri atitinka jų fizinius poreikius, kartu su vaikais, gyvenančiais mokyklai priskirtoje aptarnavimo teritorijoje, ir į ją patekti be eilės.

- kiti asmenys, gyvenantys mokyklai priskirtoje aptarnavimo teritorijoje ir pretenduojantys mokytis pagal pradinio ugdymo programą, priimami pagal suminį pirmumo kriterijų taškų skaičių.

36. Pirmumo kriterijai ir jų vertė taškais yra tokie:

- vaikams, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingusiu be žinios ar nežinia, kur esančiu, teismo pripažintas neveiksniu arba teismo sprendimu apribotos tėvystės teisės), neįgalių tėvų vaikams skiriamas 1 taškas;

- dvynukams, trynukams ir kitiems daugiavaisio gimimo vaikams, kurie priimami kartu, skiriami 2 taškai;

- daugiavaikių šeimų vaikams skiriamas 1 taškas;

- priešmokyklinio ugdymo grupę toje mokykloje lankiusiems vaikams skiriamas 1 taškas;

- vaikams, kurių vieno iš tėvų (globėjų, rūpintojų) ir paties vaiko deklaruotos gyvenamosios vietos laikas mokyklai priskirtoje aptarnavimo teritorijoje yra dveji ir daugiau metų (nuo 2 iki 6 metų) skiriami 2 taškai. Šis pirmumo kriterijus taikomas ir vaikams, kurių vieno iš tėvų (globėjo ar rūpintojo) ir paties vaiko deklaruota gyvenamoji vieta yra mokyklai priskirtoje aptarnavimo teritorijoje naujai įsigytame (iki 2 metų) būste (įrodantys dokumentai turi būti prisegti e. sistemoje);

- vaikams, kurių vieno iš tėvų (globėjų) ir paties vaiko deklaruotos gyvenamosios vietos laikas mokyklai priskirtoje aptarnavimo teritorijoje yra 6 ir daugiau metų skiriami 4 taškai;

- vaikams, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi ir tęs mokymąsi pagal ikimokyklinio, priešmokyklinio ir pradinio ugdymo programą toje mokykloje, skiriamas 1 taškas,

37. Atsakingi už priėmimo vykdymą ir koordinavimą asmenys turi teisę tėvų prašyti papildomų pirmumo kriterijus patvirtinančių dokumentų, jeigu kyla abejonių dėl duomenų tikrumo ir teisėtumo.

38. Ugdymo įstaiga turi teisę netenkinti tėvų (globėjų, rūpintojų) prašymo, jeigu tėvai (globėjai) per nurodytą laikotarpį, esant pagrįstų abejonių ar įrodymų dėl faktinės / deklaruotos gyvenamosios vietos neatitikties, nepristato atsakingiems už priėmimo vykdymą ir koordinavimą asmenims pateiktų duomenų patvirtinančių dokumentų.

39. Esant vienodai pirmumo kriterijų sumai pirmenybė mokytis suteikiama mokiniams, ilgiausiai mokyklos teritorijoje deklaravusiems gyvenamąją vietą, po to arčiausiai mokyklos deklaravusiems gyvenamąją vietą.

40. Nepriimtiems mokytis dėl laisvų mokymosi vietų stokos ar kitų objektyvių priežasčių mokyklos aptarnavimo teritorijoje gyvenantiems mokiniams siūloma rinktis kitas artimiausias tą pačią bendrojo ugdymo programą vykdančias mokyklas, turinčias laisvų mokymosi vietų.

41. Tėvų (globėjų) ir vaikų pageidavimu į mokyklą gali būti priimti mokiniai, negyvenantys mokyklos aptarnavimo teritorijoje ar gyvenantys gretimoje savivaldybėje, jei mokykloje yra laisvų mokymosi vietų.

**PRIĖMIMO Į MOKYKLĄ ĮFORMINIMAS**

42. Mokinys priimamas mokytis mokyklos direktoriaus įsakymu, sudarius dvišalę mokymo sutartį. Mokymo sutartį už vaiką iki 14 metų jo vardu sudaro tėvai (globėjai).

43. Atsisakyti mokymo paslaugos, tėvai (globėjai, rūpintojai) gali raštu ar žodžiu informuodami mokyklos vadovą dėl mokyklos nebelankymo. Vaikas išbraukiamas iš lankančiųjų sąrašo mokyklos vadovo įsakymu.

44. Mokymo sutartį pasirašo mokyklos direktorius ir prašymą pateikęs asmuo.

45. Mokymo sutartyje nurodomos sutarties šalys, mokymosi programa, jos baigimo forma, šalių įsipareigojimai, sutarties terminas, jos keitimo, nutraukimo pagrindai ir padariniai.

46. Švietimo santykiai prasideda nuo mokinio pirmos mokymosi dienos. Mokymo sutartis turi būti sudaryta iki pirmos mokymosi dienos.

47. Sudarius mokymo sutartį, asmuo įtraukiamas į mokinių duomenų bazę. Jei mokinys pereina mokytis į kitą mokyklą ir pateikia tai patvirtinantį pranešimą, jis yra išregistruojamas iš mokinių duomenų bazės, o jį priimančiai mokyklai persiunčiama pažyma apie jo mokymosi pasiekimus.

48. Asmenų paskirstymas į klases įforminamas mokyklos direktoriaus įsakymu iki rugpjūčio 31 d.

**PRIĖMIMO Į MOKYKLĄ PRIEŽIŪRA IR ATSAKOMYBĖ**

49. Priėmimo į mokyklą priežiūrą vykdo už švietimą atsakingas Savivaldybės administracijos struktūrinis padalinys.

50. Asmens duomenys gali būti saugomi trejus metus ir sunaikinami nedelsiant, kai tampa nebereikalingi.

51. Kilus klausimų dėl priėmimo teirautis galima elektroniniu paštu [rastine@atzalyno.vilnius.lm.lt](mailto:rastine@atzalyno.vilnius.lm.lt).